C 184/25

MEDDELELSE – OFFENTLIG HØRING

Geografiske betegnelser fra Chile, der ønskes beskyttet som geografiske betegnelser i Den Europæiske Union

(2021/C 184/13)

I forbindelse med de igangværende forhandlinger med Chile om en moderniseret frihandelsaftale (i det følgende benævnt »aftalen«), som indeholder et kapitel om geografiske betegnelser, har de chilenske myndigheder fremlagt vedlagte liste over geografiske betegnelser, som foreslås beskyttet inden for rammerne af aftalen. Europa-Kommissionen vurderer i øjeblikket, om disse geografiske betegnelser skal beskyttes i henhold til den fremtidige aftale.

Kommissionen gør opmærksom på, at enhver medlemsstat, ethvert tredjeland eller enhver fysisk eller juridisk person, der har en legitim interesse, og som har bopæl eller er etableret i en medlemsstat eller et tredjeland, kan gøre indsigelse mod en sådan beskyttelse ved at fremsende en behørigt begrundet erklæring.

Indsigelserne skal være Kommissionen i hænde senest en måned efter datoen for offentliggørelsen af denne meddelelse. Indsigelserne sendes til følgende e-mailadresse: AGRI-A3@ec.europa.eu

Indsigelserne behandles kun, hvis de modtages inden for ovennævnte frist, og hvis de godtgør, at beskyttelse af den foreslåede betegnelse:

(a) kolliderer med navnet på en planteart eller en dyrerace og derfor vil kunne vildlede forbrugerne med hensyn til produktets virkelige oprindelse

(b) er helt eller delvis enslydende med en betegnelse, som allerede er beskyttet i Unionen i henhold til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), som findes her: https://ec.europa.eu/info/food-farming-fisheries/food-safety-and-quality/certification/quality-labels/geographical-indications-register/# eller med en af de geografiske betegnelser fra tredjelande, der er beskyttet i Unionen i henhold til bilaterale aftaler, som er offentligt tilgængelige på »GIview« her: https://www.tmdn.org/giview/ eller på den tilgængelige liste her: https://ec.europa.eu/info/sites/info/files/food-farming-fisheries/food_safety_and_quality/documents/list-gis-non-eu-countries-protected-in-eu_en.pdf

(c) kan vildlede forbrugerne med hensyn til produktets sande identitet som følge af et varemærkes anseelse og omdømme og varigheden af dets anvendelse

(d) skader en helt eller delvist enslydende betegnelse eller et varemærke eller produkter, som lovligt har været markedsført mindst fem år forud for datoen for offentliggørelsen af denne meddelelse

(e) eller hvis de påviser forhold, hvoraf det kan sluttes, at den betegnelse, der ønskes registreret, er en artsbetegnelse.

Ovennævnte kriterier vil blive vurderet i forhold til Unionens område, som i forbindelse med intellektuelle ejendomsrettigheder kun refererer til det eller de områder, hvor de pågældende rettigheder er beskyttet. Den eventuelle beskyttelse af disse geografiske betegnelser i Den Europæiske Union afhænger af, om disse forhandlinger får en vellykket afslutning og munder ud i en efterfølgende retsakt.

Liste over geografiske betegnelser for landbrugsprodukter og fødevarer fra Chile, der ønskes beskyttet som geografiske betegnelser i EU (2)

Betegnelsen som registreret i Chile Kort beskrivelse 1. SAL DE CAHUIL — BOYERUCA LO VALDIVIA Salt 2. PROSCIUTTO DE CAPITAN PASTENE Modnet skinke 3. LIMON DE PICA Citroner 4. LANGOSTA DE JUAN FERNANDEZ Hummer 5. ATUN DE ISLA DE PASCUA Tun — Fisk/Fiskefileter/Levende fisk 6. CANGREJO DORADO DE JUAN FERNANDEZ Krabbe — Levende/Død 7. CORDERO CHILOTE Lammekød 8. DULCES DE LA LIGUA Wienerbrød 9. MAIZ LLUTEÑO Majs 10. SANDIA DE PAINE Vandmelon 11. ACEITUNAS DE AZAPA Konserverede/Friske oliven 12. OREGANO DE LA PRECORDILLERA DE PUTRE Oregano 13. TOMATE ANGOLINO Tomater 14. DULCES DE CURACAVÍ Wienerbrød 15. ACEITE DE OLIVA DEL VALLE DEL HUASCO Olivenolie 16. PUERRO AZUL DE MAQUEHUE Porrer 17. SIDRA DE PUNUCAPA Cider 18. CHICHA DE CURACAVI Gæret drikkevare

(1) EUT L 343 af 14.12.2012, s. 1.

(2) Liste, som de chilenske myndigheder har indgivet inden for rammerne af de igangværende forhandlinger, og som er registreret i Chile.